CELEX: C2006/294/116
Language: et
Date: 2006-12-02 00:00:00
Title: Kohtuasi T-272/06: 29. septembril 2006 esitatud hagi — Evropaïki Dynamiki versus Euroopa Ühenduste Kohus

2.12.2006   
            
            
               ET
            
            
               Euroopa Liidu Teataja
            
            
               C 294/57
            
         29. septembril 2006 esitatud hagi — Evropaïki Dynamiki 
         versus
       Euroopa Ühenduste Kohus
   (Kohtuasi T-272/06)
   (2006/C 294/116)
   Kohtumenetluse keel: inglise
   Pooled
   
      Hageja: Evropaïki Dynamiki — Proigmena Systimata Tilepikoinonion Pliroforikis kai Tilematikis AE (Ateena, Kreeka) (esindajad: advokaadid N. Korogiannakis ja N. Keramidas)
   
      Kostja: Euroopa Ühenduste Kohus
   Hageja nõuded
   
               —
            
            
               Tühistada Euroopa Kohtu otsus, millega hageja pakkumine hinnati mittevastavaks ja otsustati sõlmida leping edukaks tunnistatud pakkujaga;
            
         
               —
            
            
               mõista Euroopa Kohtult välja hageja kohtukulud ja muud kulud ning tehtud kulutused, mis on tekkinud seoses käesolevaga hagiga, isegi juhul kui hagi ei rahuldata.
            
         Väited ja peamised argumendid
   Hageja palub oma hagis tühistada Euroopa Kohtu 20. juuli 2006. aasta otsuse, millega lükati tagasi tema pakkumine, mille ta esitas avatud pakkumismenetluses AM CJ 13/04 infotehnoloogiliste rakenduste hoolduseks, arendamiseks ja tugiteenusteks (ELT 2005/S 127-125162 ja 2005/S 171-169521), ja otsustati ühe teise pakkujaga leping sõlmida.
   Hageja väidab, et vaidlustatud otsus tehti vastuolus finantsmäärusega (EÜ) nr 1605/2002 (EÜT L 248, lk 1 ELT eriväljaanne 01/04, lk 74), selle rakenduseeskirjadega ja direktiiviga 2004/18/EÜ, kuna väidetavalt tõlgendati vääralt valikukriteeriumeid, rikuti läbipaistvuse ja osalejate võrdväärse kohtlemise põhimõtteid.
   Lisaks toob hageja esile, et tellija otsus sisaldab tema pakkumise hindamise raames tehtud ilmselgeid hindamisvigu, mille tõttu tellija on ületanud Euroopa Ühenduste institutsioonide kaalutlusõigust hankemenetluses.